**PASLAUGŲ TEIKIMO SUTARTIES SPECIALIOJI DALIS**

Nr. *\_\_\_\_\_\_\_\_\_\_\_*

**UAB „Ignitis grupės paslaugų centras“**, pagal Lietuvos Respublikos įstatymus įsteigta ir veikianti uždaroji akcinė bendrovė, juridinio asmens kodas 303200016, , registruotos buveinės adresas A. Juozapavičiaus g. 13, LT- 09311 Vilnius, Lietuvos Respublika, apie kurią duomenys kaupiami ir saugomi VĮ Registrų centras, (toliau – Klientas), ir

**UAB „ATEA“** pagal Lietuvos Respublikos įstatymus teisėtai įregistruota ir veikianti uždaroji akcinė bendrovė, juridinio asmens kodas 122588443, registruotos buveinės adresas J. Rutkausko g. 6, LT-05132 Vilnius, Lietuvos Respublika, duomenys apie kurią kaupiami ir saugomi VĮ Registrų centras (toliau – Paslaugų teikėjas), Klientas ir Paslaugų teikėjas kiekvienas atskirai toliau vadinamas Šalimi, bendrai vadinamos Šalimis,sudarė šią paslaugų sutartį (toliau – Sutartis).

1. **BENDROSIOS NUOSTATOS IR SUTARTIES OBJEKTAS** 
   1. Paslaugų teikėjas įsipareigoja Sutartyje numatytomis sąlygomis suteikti Klientui **(2021-GSC-211) Darbo pažymėjimų gamybos paslaugas** (toliau – Paslaugos), o Klientas įsipareigoja sumokėti už suteiktas Paslaugas Sutartyje nurodytomis sąlygomis ir terminais*.*
   2. Ši Sutartis sudaryta pasibaigus viešajam pirkimui, kuriame ekonomiškai naudingiausias pasiūlymas išrinktas pagal kainą.
2. **PASLAUGŲ APIMTIS IR KAINA** 
   1. Pagal šią Sutartį Klientui teikiamos Paslaugos, aprašytos Techninėje specifikacijoje.
   2. Preliminarus Paslaugų kiekis nurodytas Sutarties SD priede Nr. 3. Paslaugų įsigijimui skirta lėšų suma nurodyta Sutarties SD 2.3. punkte negali būti viršijama Sutarties galiojimo laikotarpiu, jei Pirkimo sąlygose nenumatyta kitaip.
   3. Bendra Sutarties kaina yra 3630,00 EUR (trys tūkstančiai šeši šimtai trisdešimt eurų 00 ct), įskaitant PVM. Bendrą Sutarties kainą sudaro:
      1. Paslaugų kaina 3000,00 EUR (trys tūkstančiai eurų 00 ct), neįskaitant PVM;
      2. Pridėtinės vertės mokestis (PVM) 21 % - 630,00 EUR (šeši šimtai trisdešimt eurų 00 ct).
   4. Paslaugos perkamos, nustatant maksimalią jų įsigijimui skirtų lėšų sumą, nurodytą Sutarties SD 2.3 punkte. Preliminarus Paslaugų kiekis nurodytas Sutarties SD Priede Nr. 3. Paslaugos perkamos pagal Kliento poreikį, neviršijant Sutartyje nurodytos Paslaugų kainos. Klientas neįsipareigoja nupirkti viso nurodyto preliminaraus Paslaugų kiekio ar bet kokios jų dalies, taip pat Klientas neįsipareigoja išpirkti Paslaugų visai Sutarties kainai ar bet kokiai jos daliai.
   5. Vadovaujantis Viešųjų pirkimų tarnybos direktoriaus patvirtinta Kainodaros taisyklių nustatymo metodika (toliau – Metodika), taikomas kainos apskaičiavimo būdas – fiksuotas įkainis.
3. **APMOKĖJIMO TVARKA**
   1. Klientas sumoka Paslaugų teikėjui per 30 (trisdešimt) Dienų nuo Sąskaitos gavimo dienos. Paslaugų teikėjas turi teisę pateikti Sąskaitą apmokėjimui tik po faktinio Paslaugų suteikimo, Šalims pasirašius Aktą, jei Techninėje specifikacijoje nenumatyta kitaip.
   2. Detali apmokėjimo tvarka nurodyta Techninėje specifikacijoje.
4. **PASLAUGŲ KOKYBĖ**
   1. Suteikiamų Paslaugų kokybė turi atitikti pridedamą Techninę specifikaciją ar kitus dokumentus, kurie numato kokybės reikalavimus Paslaugoms.
   2. Klientas turi teisę kreiptis į Paslaugų teikėją dėl Paslaugų ir (ar) Paslaugų rezultato trūkumų pašalinimo ne vėliau kaip per 5 (penkių) darbo dienų nuo suteiktų Paslaugų perdavimo – priėmimo akto pasirašymo / trūkumų užfiksavimo dienos.
   3. Kliento nustatytiems Paslaugų rezultato trūkumams šalinti nustatomas 5 (penkių) darbo dienų terminas.
   4. Paslaugų ir (ar) Paslaugų rezultato trūkumais laikomi neatitikimai Techninės specifikacijos reikalavimams ir teisės aktams, reglamentuojantiems Paslaugų kokybę.
   5. Už nustatytų Paslaugų trūkumų nepašalinimą per Sutarties SD 4.3 punkte nustatytą terminą Paslaugų teikėjas, Klientui pareikalavus, moka Klientui 0,05 procentų nuo trūkumų turinčių Paslaugų kainos dydžio delspinigius už kiekvieną uždelstą darbo dieną (tačiau bet kokiu atveju ne mažiau kaip 20,00 EUR (dvidešimt) už vieną vėlavimo laikotarpį).
5. **PASLAUGŲ TEIKĖJO TEISĖ PASITELKTI TREČIUOSIUS ASMENIS (SUBTEIKĖJUS)**
   1. Sutarties vykdymui pasitelkti specialistai, kurių kvalifikacija buvo remtasi Pirkimo metu: NE.
   2. Paslaugų teikėjo pasitelkti ūkio subjektai: NE.
   3. Kai Paslaugų teikėjas Pirkimo procedūrų metu atitikčiai Pirkimo sąlygose nustatytiems reikalavimams įrodyti rėmėsi kitų ūkio subjektų ekonominiais ir finansiniais pajėgumais, Paslaugų teikėjas ir ūkio subjektai, kurių pajėgumais Paslaugų teikėjas rėmėsi, prisiima solidarią atsakomybę už Sutarties įvykdymą.
   4. Paslaugų teikėjas Sutarčiai vykdyti turi teisę pasitelkti Subteikėjus tik tai Sutarties daliai, kurią nurodė Pasiūlyme. Sutarties vykdymui pasitelkti Subteikėjai ir (ar) nurodyta subteikimui perduodama sutartinių įsipareigojimų dalis: NE.
6. **PASLAUGŲ SUTEIKIMO TERMINAI, PASLAUGŲ REZULTATO PERDAVIMO - PRIĖMIMO TVARKA** 
   1. Paslaugų teikimo tvarka ir vieta nurodyta Sutartyje ir Techninėje specifikacijoje.
   2. Sutartinių įsipareigojimų, įskaitant Paslaugų teikimą, vykdymo terminai nurodyti Techninės specifikacijos 6.2 punkte.
   3. Už vėlavimą suteikti Pirkimo sąlygas atitinkančias Paslaugas per Sutarties SD 6.1.- 6.2. punktuose nustatytą terminą Paslaugų teikėjas, Klientui pareikalavus, moka Klientui 0,05 procentų nuo vėluojamų suteikti Paslaugų kainos dydžio delspinigius už kiekvieną uždelstą Darbo dieną (tačiau bet kokiu atveju ne mažiau kaip 20,00 EUR (dvidešimt) už vieną vėlavimo laikotarpį).
7. **SUTARTIES PASIRAŠYMAS, ĮSIGALIOJIMAS IR GALIOJIMAS** 
   1. Sutartis pasirašoma kvalifikuotais elektroniniais Šalių parašais.
   2. Sutartis įsigalioja nuo jos abipusio pasirašymo dienos. Paslaugų teikimo terminas yra 36 (trisdešimt šeši) mėnesiai nuo Sutarties įsigaliojimo dienos, jei neviršijama Sutarties SD 2.3 punkte nurodyta bendra Sutarties kaina. Maksimalus Sutarties galiojimo terminas yra 38 (trisdešimt aštuoni) mėnesiai, t. y. 36 (trisdešimt šeši) mėnesiai Paslaugų teikimo laikotarpis ir 2 (du) mėnesiai galutiniam atsiskaitymui tarp Šalių už tinkamai suteiktas Paslaugas ir pritaikytas sankcijas.
   3. Jei Sutarties galiojimo laikotarpiu yra išperkama Paslaugų už Sutarties SD 2.3. punkte nurodytą bendrą Sutarties kainą, Sutartis nustoja galioti. Klientas apie tai praneša Paslaugų teikėjui raštu, atskiras susitarimas dėl Sutarties nutraukimo nepasirašomas.
8. **PRIEDAI**
   1. Kiekvienas šios Sutarties priedas yra neatskiriama jos dalis. Kiekviena Šalis gauna po vieną kiekvieno Sutarties priedo egzempliorių.
   2. Prie Sutarties SD pridedami šie priedai:
      1. Priedas Nr. 1. – Kontaktiniai adresai pranešimams siųsti ir asmenys, atsakingi už Sutarties vykdymą 1 lapas;
      2. Priedas Nr. 2. – Techninė specifikacija
      3. Priedas Nr. 3. – Pirkimo objekto pavadinimas, kiekis, įkainiai;
      4. Priedas Nr. 4. – Duomenų tvarkymo sutartis.
9. **ŠALIŲ REKVIZITAI**

Sutarties SD Priedas Nr. 3

**Pirkimo objekto pavadinimas, kiekis, įkainiai**

|  |  |  |  |  |
| --- | --- | --- | --- | --- |
| **Eil. Nr.** | **Pirkimo objektas** | **Preliminarus kiekisSutarties galiojimo laikotarpiu[[1]](#footnote-2)** | **1 mato vieneto įkainis EUR be PVM** | **Kaina EUR be PVM** |
| **A** | **B** | **C** | **D** | **E** |
| **1.** | Darbo pažymėjimų (skaitmeninė spauda+laminavimas) | 5750 | 0,28 | 1610,00 |
| **2.** | Darbo pažymėjimų su viena lipnia puse (termotransfer) | 200 | 0,33 | 66,00 |
| **3.** | Darbo pažymėjimų maketavimo paslauga | 1500 | 0,51 | 765,00 |
| **4.** | Skubaus spausdinimo paslauga | 500 | 0,75 | 375,00 |
| **5.** | Pristatymo/siuntimo paslauga | 60 | 3,00 | 180,00 |
| **Bendra kaina EUR be PVM** | | | | **2996,00** |
| **PVM** | | | | **629,16** |
| **Bendra kaina EUR su PVM** | | | | **3625,16** |

1. Nurodytas preliminarus Pirkimo objekto kiekis. Pirkėjas neįsipareigoja nupirkti viso nurodyto kiekio. [↑](#footnote-ref-2)